01993L0061 — FI — 16.02.2020 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

KOMISSION DIREKTIIVI N:o 93/61/ETY,

annettu 2 päivänä heinäkuuta 1993,

sellaiset vaatimukset, jotka vihannesten lisäys- ja taimiaineiston, siemeniä lukuun ottamatta, on neuvoston direktiivin 92/33/ETY mukaisesti täytettävä, määrittelevien liiteluetteloiden laatimisesta







1 artikla

1 Tässä direktiivissä otetaan käyttöön direktiivin 92/33/ETY 4 artiklassa tarkoitetut liiteluettelot ja vahvis-tetaan mainitun direktiivin 11 artiklassa säädetyt merkitsemistä koskevat määräykset.

2 Liiteluettelot koskevat kaikkien direktiivin 92/33/ETY liitteessä II tarkoitettujen sukujen ja lajien vihannesten (perusrungot mukaan lukien) viljelyksiä ja lisäysaineistoja samoin kuin näistä saatuja taimia sekä muiden mainitun direktiivin 4 artiklassa tarkoitettujen sukujen ja lajien perusrunkoja käytettävästä lisäysmenetelmästä riippumatta, jäljempänä ”aineistoja”.

3 Tämän direktiivin säännöksiä sovelletaan asteittain, ottaen huomioon 2 kohdassa tarkoitettujen aineistojen lisäysvaiheet.

2 artikla

Aineistojen on tarvittaessa täytettävä neuvoston direktiivissä 77/93/ETY ( 1 ) vahvistetut asiaankuuluvat kasvien terveyteen liittyvät vaatimukset.

▼M1

3 artikla

Vihannesten lisäys- ja taimiaineisto olisi todettava tuotantopaikassa ainakin silmämääräisesti tarkastettuna käytännössä vapaaksi kaikista liitteessä asianomaisen lisäys- ja taimiaineiston osalta luetelluista tuhoojista.

Säänneltyjen muiden kuin unionikaranteenituhoojien esiintyminen kaupan pidettävässä vihannesten lisäys- ja taimiaineistossa ei saa ainakaan silmämääräisesti tarkastettuna ylittää liitteessä vahvistettuja kynnysarvoja.

Vihannesten lisäys- ja taimiaineisto on silmämääräisessä tarkastuksessa todettava käytännössä vapaaksi kaikista lisäys- ja taimiaineiston käyttökelpoisuutta ja laatua heikentävistä tuhoojista, lukuun ottamatta liitteessä asianomaisen vihannesten lisäys- ja taimiaineiston osalta lueteltuja tuhoojia.

Vihannesten lisäys- ja taimiaineiston on noudatettava myös unionikaranteenituhoojia, suoja-aluekaranteenituhoojia ja säänneltyjä muita kuin unionikaranteenituhoojia koskevia vaatimuksia, joista säädetään asetuksessa (EU) 2016/2031 ( 2 ) ja kyseisen asetuksen nojalla hyväksytyissä täytäntöönpanosäädöksissä, sekä kyseisen asetuksen 30 artiklan 1 kohdan nojalla hyväksyttyjä toimenpiteitä.

▼B

4 artikla

Aineistojen on oltava tunnistettavia ja suvultaan tai lajiltaan riittävän puhtaita sekä lajikkeeltaan riittävän tunnistettavia ja aitoja.

5 artikla

1 Aineistojen on oltava täysin vailla sellaisia virheitä, jotka voivat heikentää niiden laatua lisäys- tai taimi-aineistona.

2 Aineistojen elinvoiman ja mittojen on oltava vihannesten lisäys- ja taimiaineistolta vaadittavat. Lisäksi juuriston, varsien ja lehtien on oltava sopivassa suhteessa toisiinsa.

6 artikla

1 Direktiivin 92/33/ETY 11 artiklassa tarkoitetun toimittajan laatiman asiakirjan on oltava sopivaa materiaalia, joka ei ole aiemmin käytettyä, ja sen on oltava painettu vähintään yhdellä yhteisön virallisista kielistä. Siinä on oltava seuraavat tiedot:

i) maininta ”yhteisön laatu”;

ii) yhteisön jäsenvaltion koodi;

iii) maininta vastuussa olevasta virallisesta toimielimestä tai sen tunnuskoodi;

iv) rekisteröinti- tai hyväksymisnumero;

v) toimittajan nimi;

vi) sarjan, viikon tai erän numero;

vii) toimittajan laatiman asiakirjan laatimispäivä;

viii) siemenerän viitenumero neuvoston direktiivin 70/458/ETY ( 3 ) mukaisesti kaupan pidettävistä siemenistä suoraan tuotettujen nuorten taimien osalta; vastuussa olevan virallisen toimielimen on myönnettävä hakemuk-sesta tämä viitenumero;

ix) yleinen nimi tai kasvitieteellinen nimi, jos aineiston mukana seuraa kasvien terveyspassi komission direktiivin 92/105/ETY ( 4 ) mukaisesti;

x) lajikkeen nimi; perusrungoilla lajikkeen nimi tai sen kuvaus;

xi) määrä;

xii) direktiivin 92/33/ETY 16 artiklan 2 kohdan mukaisesti kolmansista maista tuotujen aineistojen alkuperämaa (tuotantomaa).

2 Jos aineistojen mukana seuraa direktiivin 92/105/ETY mukaisesti kasvien terveyspassi, tätä voidaan toimittajan niin halutessa käyttää 1 kohdassa tarkoitettuna toimittajan laatimana asiakirjana. Maininta ”yhteisön laatu” ja maininta direktiivillä 93/33/ETY säädetystä vastuussa olevasta virallisesta toimielimestä sekä lajikkeen nimestä on kuitenkin merkittävä. Direktiivin 92/33/ETY 16 artiklan 2 kohdan mukaisesti kolmansista maista tuotujen aineistojen osalta on lisäksi ilmoitettava tuotantomaa. Nämä tiedot voidaan esittää varsinaisessa kasvien terveyspassissa, mutta erillisinä.

7 artikla

1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1993. Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa, niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.

2 Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

8 artikla

Tämä direktiivi on osoitettu kaikille jäsenvaltioille.

▼M1









LIITE

Vihannesten lisäys- ja taimiaineistoon liittyvät säännellyt muut kuin unionikaranteenituhoojat







Bakteerit Säännellyt muut kuin unionikaranteenituhoojat tai niiden aiheuttamat oireet Vihannesten lisäys- ja taimiaineisto (suku tai laji) Säänneltyjen muiden kuin unionikaranteenituhoojien esiintymisen kynnysarvo vihannesten lisäys- ja taimiaineistossa Clavibacter michiganensis ssp. michiganensis (Smith) Davis et al. [CORBMI] Solanum lycopersicum L. 0 % Xanthomonas euvesicatoria Jones et al. [XANTEU] Capsicum annuum L., Solanum lycopersicum L. 0 % Xanthomonas gardneri (ex Šutič 1957) Jones et al. [XANTGA] Capsicum annuum L., Solanum lycopersicum L. 0 % Xanthomonas perforans Jones et al. [XANTPF] Capsicum annuum L., Solanum lycopersicum L. 0 % Xanthomonas vesicatoria (ex Doidge) Vauterin et al. [XANTVE] Capsicum annuum L., Solanum lycopersicum L. 0 % Sienet ja munasienet Säännellyt muut kuin unionikaranteenituhoojat tai niiden aiheuttamat oireet Vihannesten lisäys- ja taimiaineisto (suku tai laji) Säänneltyjen muiden kuin unionikaranteenituhoojien esiintymisen kynnysarvo vihannesten lisäys- ja taimiaineistossa Fusarium Link(anamorfinen muoto) [1FUSAG] paitsi Fusarium oxysporum f. sp. albedinis (Kill. & Maire) W.L. Gordon [FUSAAL] ja Fusarium circinatum Nirenberg & O’Donnell [GIBBCI] Asparagus officinalis L. 0 % Helicobasidium brebissonii (Desm.) Donk [HLCBBR] Asparagus officinalis L. 0 % Stromatinia cepivora Berk. [SCLOCE] Allium cepa L., Allium fistulosum L., Allium porrum L., Allium sativum L. 0 % Verticillium dahliae Kleb. [VERTDA] Cynara cardunculus L. 0 % Ankeroiset Säännellyt muut kuin unionikaranteenituhoojat tai niiden aiheuttamat oireet Vihannesten lisäys- ja taimiaineisto (suku tai laji) Säänneltyjen muiden kuin unionikaranteenituhoojien esiintymisen kynnysarvo vihannesten lisäys- ja taimiaineistossa Ditylenchus dipsaci (Kuehn) Filipjev [DITYDI] Allium cepa L., Allium sativum L. 0 % Virukset, viroidit, viruksenkaltaiset taudit ja fytoplasmat Säännellyt muut kuin unionikaranteenituhoojat tai niiden aiheuttamat oireet Vihannesten lisäys- ja taimiaineisto (suku tai laji) Säänneltyjen muiden kuin unionikaranteenituhoojien esiintymisen kynnysarvo vihannesten lisäys- ja taimiaineistossa Purjon keltajuovavirus [LYSV00] Allium sativum L. 1 % Sipulin keltakääpiökasvuvirus [OYDV00] Allium cepa L., Allium sativum L. 1 % Perunan sukkulamukulaviroidi [PSTVD0] Capsicum annuum L., Solanum lycopersicum L. 0 % Tomaatin pronssilaikkuvirus [TSWV00] Capsicum annuum L., Lactuca sativa L., Solanum lycopersicum L., Solanum melongena L. 0 % Tomaatin keltakäppyrälehtivirus [TYLCV0] Solanum lycopersicum L. 0 %